Halis Azhan Mohd Hanafiah

Halis Azhan Mohd Hanafiah (lahir 1 Januari 1970) merupakan seorang penulis di Malaysia.

Biografi
Beliau dilahirkan di Melor, Kota Bharu, Kelantan pada 1 Januari 1970.

Pendidikan 
Beliau mendapat pendidikan awal di Sekolah Kebangsaan Sri Melor, Kelantan dan Sekolah Menengah Sains Machang, Kelantan.  Beliau memperoleh B.Ed. TESL (Hons) daripada UKM pada tahun 1993 dan M.A. (Kesusasteraan Melayu) daripada UPM pada tahun 2002.  

Kerjaya
Beliau sekarang berkhidmat sebagai pensyarah Kanan  di Fakulti Bahasa Moden dan Komunikasi, Universiti Putra Malaysia. 

Beliau mula menulis pada 31 Januari 1984. Karya pertama beliau ialah sebuah cerpen kanak-kanak berjudul Anak Pungut (Bujal, Januari 1985). 
Novel-novel hasil pena beliau ialah Konflik (Utusan Melayu, 1989), Krisis (Utusan Melayu, 1990), Ariff (Marwilis Publisher, 1991), Cinta Gadis Nadia (Utusan Melayu, 1992), Biduk Berlalu (Utusan Melayu, 1993), Azfa Hanani (Utusan Melayu, 1994), Erni Aflina (DBP, 2001), dan Seperti Sejalur Pelangi (DBP, 2004). Halis Azhan juga menghasilkan tiga buah kumpulan cerpen remaja, iaitu Dunia Kecil Kami (FIP, 2007), Terjerat Dalam Belenggu (FIP, 2007) dan Cerita pada Hari Valentine (2007).

Antara karya beliau adalah:-
 Cinta Gadis Nadia (1992)
 Biduk Berlalu (1993)
 Azfa Hanani (1996)Azfa Hanani by Halis Azhan Mohd Hanafiah
 Erni Aflina (2001)Erni Aflina by Halis Azhan Mohd Hanafiah
 Seperti Sejalur Pelangi (2004)
 Syurga Kasih di Kaki Pelangi (2010)

Pencapaian
Halis Azhan pernah memenangi Hadiah Sastera Utusan Melayu – Public Bank pada tahun 1988, 1989, 1991, 1992, 1993 dan 1994 bagi kategeri novel dan cerpen remaja, Hadiah Pertama Cerpen Kanak-kanak Mobil – DBP 1998 dan Hadiah Sastera Perdana Malaysia 2002/2003 bagi kategori Kumpulan Cerpen Kanak-kanak. Beliau juga pernah dilantik sebagai panel hakim beberapa sayembara penulisan tanah air. 

Rujukan 


Pautan luar 

Kategori:Orang hidup
Kategori:Kelahiran 1970
Kategori:Penulis Malaysia